cyanic-selkie/wikianc huggingface dataset:
Μαγικό τετράγωνο
Λούο Σου
Η πρώτη εμφάνιση μαγικού τετραγώνου ανάγεται στην 3η χιλιετία π.Χ., και η προέλευση του περιγράφεται από τον κινεζικό μύθο όπου μετά από μια μεγάλη πλημμύρα που είχε σημειωθεί στον ποταμό Λούο, εμφανίστηκε μια χελώνα στον αυτοκράτορα Γου τον Μέγα η οποία είχε στο καβούκι της ένα παράξενο σχέδιο με κουκκίδες ομαδοποιημένες σε κάτι που έμοιαζε με τετραγωνική διάταξη, και τα αθροίσματα των κουκκίδων ήταν κοινά για κάθε σειρά, στήλη, και διαγώνιο. Η ακριβής χρονολόγηση της εμφάνισης του μαγικού τετραγώνου δεν είναι γνωστή, ωστόσο είναι βέβαιο ότι ήταν ευρύτερα γνωστό έως τον 5ο αιώνα π.Χ. στην Κίνα. Το σχέδιο αυτό χρησιμοποιούνταν κατόπιν αποτροπαϊκά έτσι ώστε να προσφέρει προστασία εναντίων των πλημμυρών, ενώ παράλληλα συμβόλιζε τις 2 αντίθετες δυνάμεις του γιν-γιάνγκ μαζί με τα 5 θεμελιώδη στοιχεία / Ου Σιν (μέταλλο, φωτιά, νερό, ξύλο, γη). Το τετράγωνο χρησιμοποιεί τους αριθμούς από το 1 έως το 9, είναι διαστάσεων 3x3 με μαγική σταθερά 15, και είναι γνωστό ως τετράγωνο Λούο Σου (洛书).
Καρλ Μπλέγκεν
Ιστορικό
Ο Καρλ Μπλέγκεν πήρε το πτυχίο του από το Πανεπιστήμιο της Μινεσότα το 1904 και ξεκίνησε μεταπτυχιακές σπουδές στο Πανεπιστήμιο του Γέιλ το 1907.
Μαγικό τετράγωνο
Γιάντρα
Στην ινδική παράδοση τα μαγικά τετράγωνα είναι γνωστά ως γιάντρα. Τα πλέον γνωστά γιάντρα είναι:
Καρλ Μπλέγκεν
Σταδιοδρομία
Στην Ελλάδα, ο Καρλ Μπλέγκεν διετέλεσε υπότροφος της Αμερικανικής Σχολής Κλασικών Σπουδών στην Αθήνα (1911-1913), και κατά την περίοδο αυτή εργάστηκε σε ανασκαφές στην Λοκρίδα, την Κόρινθο και Κοράκου της Κύπρου.
Κατά τη διάρκεια του Α’ Παγκοσμίου Πολέμου ο Καρλ Μπλέγκεν είχε εμπλακεί στο έργο ανακούφισης των θυμάτων του πολέμου στη Βουλγαρία και την περιοχή της Μακεδονίας, και έλαβε ως διάκριση  το ανώτερο Τάγμα Αριστείας, Τάγμα του Σωτήρος, από την Ελλάδα το 1919.
Μαγικό τετράγωνο
Μανουήλ Μοσχόπουλος
Η μαθηματική πραγματεία του 1300 του Μανουήλ Μοσχόπουλου με τίτλο Παράδοσις εἴς τήν εὔρεσιν τῶν τετραγῶνων ἀριθμῶν υπήρξε το έργο βάσει του οποίου η μελέτη των μαγικών τετραγώνων εισήχθηκε στην Ευρώπη,  και ορισμένες φορές αναφέρεται ως ο πρώτος γνωστός συγγραφέας που έγραψε μαθηματική μελέτη για τα μαγικά τετράγωνα,  αν και ο Κινέζος Γιάνγκ Χούι με τον οποίο έζησαν την ίδια εποχή είναι πιθανώς λίγο παλαιότερος. Στο έργο αυτό ασχολήθηκε με την μαθηματική περιγραφή της κατασκευής των μαγικών τετραγώνων διαφόρων τάξεων (περιττές τάξεις και αρτιάκις άρτιες τάξεις διαστάσεων διαιρέσιμων με το 4). Το πιθανότερο είναι πως για το έργο του αυτό βασίστηκε στα αραβικά ή περσικά γραπτά όπου η μελέτη των μαγικών τετραγώνων ήταν ανεπτυγμένη την περίοδο εκείνη, ενώ θεωρείται ελάχιστα πιθανό το να βασίστηκε σε γραπτά αρχαίων Ελλήνων συγγραφέων μια και δεν υπάρχει καμία γνωστή περίπτωση ή έμμεση περιγραφή μαγικών τετραγώνων στην κλασική, ελληνιστική, και ρωμαϊκή αρχαιότητα, καθώς το λεγόμενο τετράγωνο του Θέωνα του Σμυρναίου δεν αποτελεί μαγικό τετράγωνο αλλά αποδόθηκε έτσι από ιστορική παραδρομή,  το ρωμαϊκό τετράγωνο SATOR αποτελεί μαγικό σύμβολο με την καθαρά αποκρυφιστική έννοια και δεν σχετίζεται με τα μαθηματικά μαγικά τετράγωνα, ενώ οι εκτιμήσεις σχετικά με την πιθανή ενασχόληση των Πυθαγορείων υπάρχουν σε επίπεδο εικασίας. Εκτός από τον Μοσχόπουλο, έχει υποστηριχτεί πως τα μαγικά τετράγωνα εμφανίζονται -ως πραγματικά μαγικά τετράγωνα αλλά με μυστικιστική χρήση- και σε ισπανικό χειρόγραφο της δεκαετίας του 1280 από τον Αλφόνσο Ι΄ τον Σοφό, όπου το κάθε μαγικό τετράγωνο αντιστοιχεί σε κάποιον πλανήτη όπως στο ισλαμικό ημερολόγιο.
Καρλ Μπλέγκεν
Σταδιοδρομία
Μετά τον πόλεμο ολοκλήρωσε το Διδακτορικό δίπλωμα του στη Φιλοσοφία (Ph.D.) στο Πανεπιστήμιο Γέιλ το 1920. Επίσης ήταν τότε βοηθός διευθυντή στην Αμερικανική Σχολή Κλασικών Σπουδών στην Αθήνα (1920-1926). Κατά τη διάρκεια της θητείας του πραγματοποίησε ανασκαφές στις «Ζυγουριές» (είναι λόφος στα δυτικά του Αγίου Βασιλείου Κορινθίας), στον Φλειούντα, στην Πρόσυμνα Αργολίδας, (κοντά στις Μυκήνες και το Άργος, Δήμος Άργους - Μυκηνών) και στον Υμηττό. Το 1927, ο Καρλ Μπλέγκεν προσχώρησε στη σχολή του Πανεπιστημίου του Σινσινάτι και ήταν καθηγητής της κλασικής αρχαιολογίας στο Πανεπιστήμιο του Σινσινάτι στο διάστημα μεταξύ των ετών 1927 - 1957. Οι ανασκαφές του στην Τροία διεξήχθησαν μεταξύ 1932 και 1938, και ακολούθησαν εκείνες στο Παλάτι του Νέστορα στην αρχαία Πύλο, κοντά στη σύγχρονη πόλη της Πύλου το 1939. Μετά την αναγκαστική διακοπή λόγω του Β’ Παγκοσμίου Πολέμου η ανασκαφή συνεχίζεται και μεταξύ των ετών 1952 - 1966. Ο Καρλ Μπλέγκεν συνταξιοδοτήθηκε το 1957.
Μαγικό τετράγωνο
Άλμπρεχτ Ντύρερ
Ένα από τα πιο διάσημα μαγικά τετράγωνα του Μεσαίωνα είναι το διαστάσεων 4x4 που δημιούργησε ο Άλμπρεχτ Ντύρερ το 1514 τοποθετώντας το ως λεπτομέρεια στο χαρακτικό της Μελαγχολίας.
Καρλ Μπλέγκεν
Σταδιοδρομία
Έλαβε τίτλους τιμής (επίτιμος διδάκτωρ) από το Πανεπιστήμιο του Όσλο (Όσλο) και από το Αριστοτέλειο Πανεπιστήμιο Θεσσαλονίκης (Θεσσαλονίκη) το 1951 και τιμητική διάκριση ως «Δόκτωρ των Γραμμάτων» (αγγλικά: Doctor of Letters - D.Litt.) από το Πανεπιστήμιο της Οξφόρδης (Οξφόρδη) το 1957 και τιμητική διάκριση ως «Δόκτωρ των Νόμων» (λατινικά: Legum Doctor, αγγλικά: Doctor of Laws - LL.D.) από το Πανεπιστήμιο του Σινσινάτι (Σινσινάτι) το 1958.
Μαγικό τετράγωνο
Άλμπρεχτ Ντύρερ
Διαθέτει την μαγική σταθερά 34 η οποία προκύπτει από τα αθροίσματα των γραμμών, στηλών, διαγωνίων, καθώς και στις υποομάδες κελιών 2x2 που απαρτίζουν το τετράγωνο, και τους αριθμούς στις γωνίες του 4x4 τετραγώνου. Το ίδιο άθροισμα προκύπτει και με τους συνδυασμούς 3+8+14+9 και το αντίστροφο του (4 εξωτερικοί αριθμοί που σχηματίζουν νοητό κεκλιμένο τετράγωνο), τις δυο ομάδες των τεσσάρων συμμετρικών αριθμών (2+8+9+15 και 3+5+12+14), το άθροισμα των δύο μέσων καταχωρήσεων των δύο εξωτερικών στηλών και γραμμών (5+9+8+12 και 3+2+15+14), και στις τέσσερεις υποομάδες σταυροειδούς σχήματος (3+5+11+15, 2+10+8+14, 3+9+7+15, και 2+6+12+14, γνωστά ευρύτερα και ως μαγικά τετράγωνα γνώμονα ). Τέλος, οι 2 μεσαίοι αριθμοί στην τελευταία γραμμή του τετραγώνου (15 και 14) αντιστοιχούν στην ημερομηνία δημιουργίας του έργου, ενώ οι αριθμοί στα εξωτερικά κελιά της τελευταίας γραμμής (1 και 4) αντιστοιχούν στο πρώτο (A) και τέταρτο (D) γράμμα του λατινικού αλφαβήτου τα οποία είναι τα αρχικά του ονόματος του Ντύρερ (Albrecht Dürer).
Κορνήλιος Αγρίππας
Ο Κορνήλιος Αγρίππας ήταν φυσιοδίφης, θεολόγος, και αστρολόγος του 16ου αιώνα ο οποίος ασχολήθηκε με την κατασκευή μυστικιστικών μαγικών τετραγώνων τα οποία αναπαριστούν ουράνια σώματα του ηλιακού συστήματος (τάξεων 3, 4, 5, 6, 7, 8, και 9, για Κρόνο, Δία, Άρη, Ήλιο, Αφροδίτη, Ερμή και Σελήνη αντίστοιχα), και θεωρούσε πως τα μαγικά τετράγωνα τάξεως 1 (1x1 κελιού) αντιπροσώπευαν την τελειότητα του Θεού. Τα τετράγωνα αυτά είχαν ιδιαίτερη επιρροή στην Ευρώπη από τον 16ο έως τα μέσα του 17ου αιώνα, ενώ συνεχίζουν να έχουν χρήση και στην σύγχρονη εποχή στις εκάστοτε μυστικιστικές ενασχολήσεις.
Καρλ Μπλέγκεν
Προσωπική ζωή
Το 1924 ο Καρλ Μπλέγκεν παντρεύτηκε την Ελίζαμπεθ Πήρς (αγγλικά: Elizabeth Denny Pierce), (1888-1966) στο Λέικ Πλάσιντ της Νέας Υόρκης. Και οι δύο τους συναποτέλεσαν μια ασυνήθιστη σχέση με τον Μπέρτ Χιλ (αγγλικά: Bert Hodge Hill) και την Ίντα Χιλ (αγγλικά: Ida Thallon Hill), που ονομάσθηκε «το Κουαρτέτο». μικρογραφία|Τάφος των Καρλ Μπλέγκεν και Ελίζαμπεθ Πήρς Μπλέγκεν στο Προτεσταντικό τμήμα του Πρώτου Νεκροταφείου Αθηνών Ο Καρλ Μπλέγκεν πέθανε στην Αθήνα στις 24 Αυγούστου 1971 σε ηλικία 84 ετών. Είναι θαμμένος στο Προτεσταντικό τμήμα του Πρώτου Νεκροταφείου Αθηνών, μαζί με την σύζυγο του Ελίζαμπεθ Πήρς Μπλέγκεν. Οι τάφοι της Ίντα Χιλ και του Μπέρτ Χιλ βρίσκονται επίσης σε αυτό το τμήμα. Κληροδότησε την μεγάλη συλλογή των εγγράφων του στην Αμερικανική Σχολή Κλασικών Σπουδών στην Αθήνα.
Βιβλιογραφία
«Μελέτες στις Τέχνες και την Αρχιτεκτονική», (Πανεπιστήμιο της Πενσυλβάνια, 1941) - “Studies in the Arts and Architecture ” (University of Pennsylvania. 1941).
Μαγικό τετράγωνο
Βενιαμίν Φρανκλίνος
Ο Βενιαμίν Φρανκλίνος ασχολήθηκε εκτεταμένα με την μελέτη των μαγικών τετραγώνων, και οι πρώτες σχετικές δημοσιεύσεις του έγιναν το 1767 όπου περιέλαβε ένα μαγικό διαστάσεων 8x8. Το πιο εντυπωσιακό μαγικό τετράγωνο που συνέθεσε όμως ήταν αυτό των διαστάσεων 16x16 με μαγική σταθερά 2056, η οποία δεν προκύπτει όμως με το άθροισμα των αριθμών στις διαγώνιους. Ωστόσο, οι ξεχωριστές ιδιότητες που έχει είναι πως τα αθροίσματα των αριθμών στις μισές γραμμές ή στήλες αντιστοιχούν ακριβώς στο μισό της μαγικής σταθεράς (2056/2 = 1028), ενώ τα αθροίσματα των αριθμών σε υποομάδες γειτονικών κελιών 4x4 (16 κελιά) ισούνται με το 2056. Πέρα από αυτό, τα αθροίσματα των αριθμών στις τεθλασμένες διαγωνίους (διαγώνιος προς μια κατεύθυνση ως το μισό του τετραγώνου, και αλλαγή προς την άλλη κατεύθυνση, ως V) ισούνται επίσης με το 2056. Επίσης πέρα από τα τετράγωνα κατασκεύασε και μαγικό κύκλο ο οποίος προκύπτει με το άθροισμα των αριθμών σε κάθε διαιρεμένο τμήμα του κύκλου, και παράλληλα και με το άθροισμα των αριθμών σε κάθε ομόκεντρο κύκλο, με μαγική σταθερά 360.
Σαγράδα φαμίλια
Στην ενότητα των γλυπτών των Παθών του Χριστού στον ναό της Σαγράδα Φαμίλια στην Βαρκελώνη, υπάρχει ανάγλυφο μαγικό τετράγωνο διαστάσεων 4×4. Η μαγική σταθερά του αθροίσματος των αριθμών, είναι 33, και ανταποκρίνεται στην ηλικία που είχε ο Ιησούς κατά την Σταύρωση του. Οι φυσικές διαστάσεις του είναι 1x1 μέτρα, και η μαγική σταθερά προκύπτει τόσο στις γραμμές και στήλες όσο και στις διαγωνίους.
Σοφία της Πρωσίας
Η Σοφία, γερμ. Sophia von Preußen von Hohenzollern (π. 31 Μαρτίου 1582 - π. 24 Νοεμβρίου 1610) από τον Οίκο των Χοεντσόλερν ήταν Γερμανίδα πριγκίπισσα του δουκάτου της Πρωσίας, φέουδου του βασιλείου της Πολωνίας.
Βιογραφία
Ήταν η τρίτη κόρη του Αλβέρτου-Φρειδερίκου δούκα της Πρωσίας και της Μαρίας-Ελεονόρας των Λα Μαρκ, κόρης του Γουλιέλμου δούκα της Κλέβης.
Μαγικό τετράγωνο
Τάξης 3
Η πιο απλή, μη ασήμαντη (n ≠ 1) τάξη μαγικού τετραγώνου είναι η 3x3. Μπορεί να κατασκευαστεί μόνο με την χρήση τριών αρχικών -θετικών ή αρνητικών- ακεραίων α, β και γ, με τα κελιά να αποκτούν τις τιμές τους μετά από διάφορους υπολογισμούς προσθαφαίρεσης μεταξύ των ακεραίων αυτών, εφόσον α < β < γ − α και β ≠ 2α: Υπάρχουν και μαγικά τετράγωνα τα οποία χρησιμοποιούν αποκλειστικά πρώτους αριθμούς, όπως το 3x3 τετράγωνο του Χένρι Έρνεστ Ντούντνεϋ (1917), καθώς και το τετράγωνο του Ρούντολφ Οντρέικα (1976) το οποίο χρησιμοποιεί αποκλειστικά πρώτους αριθμούς Τσεν (p + 2 είναι πρώτος ή γινόμενο πρώτων). Επιπλέον, είναι δυνατά τα μαγικά τετράγωνα και με διαδοχικούς πρώτους αριθμούς όπως αυτό του Νέλσον (1994).
Σοφία της Πρωσίας
Βιογραφία
Τη φλέρταρε ο Γουλιέλμος Κέττλερ, γιος του Γκότχαρντ δούκα της Κουρλάνδης. Το συμβόλαιο γάμου τους υπογράφηκε στο Κένιγκσμπεργκ στις 5 Ιανουαρίου 1609. Η Σοφία απεβίωσε στις 24 Νοεμβρίου 1610, τέσσερις εβδομάδες μετά τη γέννηση του μοναδικού γιου της Ιακώβου, ο οποίος αργότερα διαδέχθηκε τον εκ πατρός θείο του Φρειδερίκο Κέττλερ ως δούκας της Κουρλάνδης.
Οικογένεια
Παντρεύτηκε το 1609 τον Γουλιέλμο Κέττλερ δούκα της Κουρλάνδης και είχε τέκνο:
Βιβλιογραφικές αναφορές
Κατηγορία:Οίκος των Χοεντσόλερν Κατηγορία:Πριγκίπισσες της Πρωσίας
Μαγικό τετράγωνο
Τάξης 3
Νέλσον διαδοχικοί πρώτοι αριθμοί μαγική σταθερά 4.440.084.513
Περιττά
Υπάρχουν διάφοροι τρόποι κατασκευής τετραγώνων περιττής τάξης (3x3, 5x5, 7x7 κτλ), και ένας από αυτούς είναι ο τρόπος των κινήσεων του σκακιστικού ίππου ο οποίος περιγράφτηκε μαθηματικά από τον Όιλερ αλλά οι αρχικές καταβολές του είναι αραβικές. Κατά την μέθοδο αυτή, η κίνηση του ίππου είναι συνεχής προς τα κάτω δεξιά (2 κελιά κάτω, και 1 δεξιά), ενώ ο χώρος του τετραγώνου θεωρείται συνεχής (φτάνοντας στο τέλος ή άκρα του τετραγώνου οι εναπομένουσες κινήσεις γίνονται στην αρχή ή άλλη πλευρά του τετραγώνου). Εάν κάποιο κελί είναι κατειλημμένο, τότε απλώς ο αριθμός τοποθετείται 2 κελιά προς τα αριστερά από το κελί που ήδη βρίσκεται. Το ίδιο μπορεί να επιτευχθεί και από την αντίθετη κατεύθυνση, ξεκινώντας το 1 στο δεξί άνω κελί και κατόπιν έχοντας συνεχή κίνηση του ίππου προς τα κάτω αριστερά.
Στο παρακάτω παράδειγμα περιττού μαγικού τετραγώνου 7x7 με μαγική σταθερά 175:
Αρτιάκις άρτια
Με την ίδια λογική κατασκευάζονται και αρτιάκις άρτια τετράγωνα μεγαλυτέρων διαστάσεων, όπως 8x8 όπου ακολουθώντας την μέθοδο του Ντύρερ προκύπτει πλέον τέλειο μαγικό τετράγωνο. Tα βήματα συμπλήρωσης/μη συμπλήρωσης κελιών εφαρμόζονται σε κάθε υποενότητα 4x4, έτσι π.χ. για την 1η γραμμή συμπληρώνεται το 1 και 4, και κατόπιν το 5 και 8, ως ο πίνακας 8x8 να απαρτίζεται από 4 υποπίνακες διαστάσεων 4x4.
Περιττά άρτια
Τα μαγικά τετράγωνα περιττής άρτιας τάξης (6x6, 10x10, 14x14 κτλ), θεωρούνται τα δυσκολότερα από άποψη κατασκευής. Κατά την γενική μέθοδο θεωρείται ότι το τετράγωνο περιττής άρτιας τάξης απαρτίζεται από 4 υποτετράγωνα περιττής τάξης (Α, Β, Γ, Δ) σε διαγώνια αντιστοιχία μεταξύ τους έτσι ώστε να σχηματίσουν το τελικό περιττό άρτιο τετράγωνο. Σε ότι αφορά τους αριθμούς των κελιών, η αρίθμηση του Β συνεχίζει από τον μεγαλύτερο αριθμό του Α, του Γ από το Β, και του Δ από το Γ. Κατόπιν, αντικαθιστώνται οι αριθμοί της πρώτης στήλης του Α τετραγώνου με αυτούς από το Δ τετράγωνο με εξαίρεση τους αριθμούς της μεσαίας στήλης του Α και Δ τετραγώνου οι οποίοι λογίζονται από την 2η στήλη. Παράλληλα αντικαθιστώνται και οι αριθμοί της τελευταίας στήλης του Γ τετραγώνου με αυτούς της γραμμής του Β τετραγώνου. Γενικά για κάθε τάξη τετραγώνου μεγαλύτερη από 6x6 η αντικατάσταση από τις αριστερές στήλες επεκτείνεται κατά μια στήλη, όπως και η αντικατάσταση από τις δεξιές στήλες (δεν γίνεται αντικατάσταση στα δεξιά για 6x6).
'''Μετακινήσεις αριθμών στα τέσσερα 7x7 τετράγωνα (Τετράγωνο Α = έντονη γραφή πάνω αριθμοί, Β = έντ.γραφή κάτω, Γ = κανονική γραφή πάνω, Δ = καν.γραφή κάτω. Με κόκκινα και πράσινα βέλη οι αντικαταστάσεις θέσεως αριθμών)'''
Τελικό 14x14 μαγικό τετράγωνο (σταθερά 1379)
Πολλαπλασιαστικά
Αντί για την πρόσθεση κάθε αριθμού σε κάθε σειρά, στήλη και διαγώνιο, στα πολλαπλασιαστικά μαγικά τετράγωνα γίνεται η πράξη του πολλαπλασιασμού, όπου το γινόμενο των αριθμών είναι κοινό μεταξύ αριθμών στηλών, γραμμών και διαγωνίων. Τα πολλαπλασιαστικά τετράγωνα μπορούν να κατασκευαστούν εύκολα παίρνοντας απλώς ένα υπάρχον μαγικό τετράγωνο και χρησιμοποιώντας τους αριθμούς που έχει ως δύναμη επί του 2 (ή όποιου άλλου αριθμού), καθώς ο λογάριθμος του γινομένου μεταξύ 2 αριθμών ισούται με το άθροισμα των λογαρίθμων των δύο αριθμών.
'''Το πολλαπλασιαστικό μ. τετράγωνο που προκύπτει (σταθερά 32.768)'''
Φιμπονάτσι
Τα τετράγωνα τύπου Φιμπονάτσι δεν είναι μαγικά τετράγωνα με την κοινή έννοια του όρου καθώς τα αθροίσματα αριθμών σε κελιά γραμμών, στηλών και διαγωνίων δεν καταλήγουν σε κοινή μαγική σταθερά κάτι που έχει αποδειχθεί πως είναι αδύνατο. Ωστόσο, έχουν την ιδιότητα πως το άθροισμα των γινομένων των αριθμών στις γραμμές, ισούται με το άθροισμα των γινομένων των αριθμών στις στήλες, κάτι που συμβαίνει με όλους τους αριθμούς Φιμπονάτσι αρκεί να τοποθετηθούν κατά την διάταξη κανονικού μαγικού τετραγώνου (όπως π.χ. του Λούο Σου), καθώς η ιδιότητα αυτή διατίθεται μέσω των αναλογιών των κανονικών μαγικών τετραγώνων.
(55 x 2 x 21) + (5 x 13 x 34) + (8 x 89 x 3) = (55 x 5 x 8) + (2 x 13 x 89) + (21 x 34 x 3) = 6.656
Κύβοι
Οι μαγικοί κύβοι αποτελούν το τρισδιάστατο εφάμιλλο των μαγικών τετραγώνων, με τις τάξεις τους να διαθέτουν 3 διαστάσεις ως n x n x n και με τα αθροίσματα να υπολογίζονται σε κάθε σειρά, στήλη (εντός επιφανείας και τις τρισδιάστατες πλευρικές), και την κάθε μια από τις 4 κύριες διαγωνίους. Εάν οι αριθμοί σε κάθε γωνία αθροίζονται επίσης στην μαγική σταθερά -οριζόμενη ως M(n)=1/2n(n^3+1)-, τότε ο κύβος είναι τέλειος μαγικός κύβος.
Γεωμετρικά
Στα γεωμετρικά -ή γεωμαγικά- τετράγωνα, γίνεται χρήση γεωμετρικών σχημάτων αντί για αριθμούς, και το τελικό σχήμα που προκύπτει από την συνένωση των σχημάτων σε κάθε σειρά, στήλη, και διαγώνιο αποτελεί επιστρέφει το ίδιο τελικό σχήμα, του οποίου τα συστατικά στοιχεία αποτελούν καθρεπτισμό των στοιχείων του σχήματος στο άλλο άκρο. Η εκδοχή αυτή είναι πολύ πρόσφατη και επινοήθηκε μόλις το 2001. Μια άλλη εκδοχή γεωμετρικών τετραγώνων είναι τα μαγικά τετράγωνου εμβαδού, όπου ο αριθμός του κάθε κελιού προσδιορίζει το εμβαδό του ίδιου του κελιού με τα κελιά να έχουν πολύγωνο σχήμα.
Άλλες διατάξεις
Υπάρχουν πολλές άλλες διατάξεις αριθμών που βασίζονται στην αρχική ιδέα του μαγικού τετραγώνου, όπου με διαφορετικούς συνδυασμούς σε διάφορες διακριτές ενότητες της διάταξης το άθροισμα των αριθμών επιστρέφει πάντα το ίδιο τελικό αποτέλεσμα. Παραδείγματα αποτελούν τα διάφορα μαγικά πολύγωνα, κύκλοι, τρίγωνα, ή και σφαίρες.
Πρακτικές εφαρμογές
μικρογραφία|Μαγικό τετράγωνο κατακράτησης υδάτων Ιστορικά, ο Ινδός μαθηματικός Βαραχαμιχίρα χρησιμοποίησε μαγικά τετράγωνα τον 6ο αιώνα για την αναπαράσταση αναλογιών των συστατικών σε αρώματα.
Στην σύγχρονη εποχή, τα μαγικά τετράγωνα χρησιμοποιούνται για την κρυπτογράφηση ψηφιακών εικόνων, όπου τα εικονοστοιχεία της εικόνας χωρίζονται σε ομάδες μαγικών τετραγώνων n x n διαστάσεων, οι οποίες κατόπιν μετατρέπονται σε μαγικούς κύβους n x n x n διαστάσεων και μετά από επιπλέον επεξεργασία η θέση τους αναδιατάσσεται έτσι ώστε να επιτευχθεί η κρυπτογράφηση,  ενώ επίσης εφαρμόζονται και σε απλούς αλγορίθμους μετάθεσης χαρακτήρων.
Στην εφαρμοσμένη συνδυαστική και την μηχανική ρευστών, τα μαγικά τετράγωνα χρησιμοποιούνται για τον υπολογισμό της κατακράτησης υδάτων πάνω σε επιφάνειες. Στις περιπτώσεις αυτές ο αριθμός του κάθε κελιού λογίζεται ως το ύψος του κελιού, έτσι υπάρχουν κελιά τα οποία είναι υψηλότερα ή χαμηλότερα από άλλα. Τα κελιά τα οποία είναι χαμηλότερα από τα άλλα γειτονικά κελιά κατακρατούν νερό ίσο με την διαφορά που προκύπτει μεταξύ των αριθμητικών τιμών, ενώ τα κελιά τα οποία βρίσκονται στα άκρα του τετραγώνου δεν έχουν καθόλου κατακράτηση. Η μαγική σταθερά που επιτυγχάνεται ως προς την συνολική κατακράτηση λογίζεται ως μονάδες ύδατος. Η μέγιστη δυνατή κατακράτηση μονάδων για τις λίγες πρώτες τάξεις μαγικών τετραγώνων είναι 0 μονάδες για την τάξη 3x3, 15 για 4x4, 69 για 5x5, και 192 για 6x6.
Τα λατινικά τετράγωνα (τετράγωνο όπου η κάθε στήλη χρησιμοποιεί την ίδια ομάδα συμβόλων με διαφορετική διάταξη) χρησιμοποιούνται στον σχεδιασμό αγρονομικών μελετών με σκοπό την ελαχιστοποίηση σφαλμάτων.
Άλλα
Στο λογοτεχνικό έργο Φάουστ του Γκαίτε, το ξόρκι (Hexen-Einmal-Eins) το οποίο χρησιμοποιεί η μάγισσα ώστε να φτιάξει το ελιξίριο της νεότητας για τον Φάουστ, περιγράφει την διαδικασία κατασκευής μαγικού τετραγώνου.
Κολύμβηση στους Ολυμπιακούς Αγώνες
Η κολύμβηση είναι από τα βασικά αθλήματα και υπάρχει στο πρόγραμμα των Ολυμπιακών Αγώνων από την Α΄ Ολυμπιάδα του 1896 στην Αθήνα. Μαζί με το στίβο είναι τα πιο δημοφιλή ολυμπιακά αθλήματα.
Μαγικό τετράγωνο
Άλλα
Η πόλη του Μακάο στην ανατολική Κίνα, εξέδωσε σειρά εννέα γραμματοσήμων το 2014 αφιερωμένη στα μαγικά τετράγωνα και την ιστορία τους.
Κολύμβηση στους Ολυμπιακούς Αγώνες
Η κολύμβηση ήταν από τα πρώτα αθλήματα που αγωνίστηκαν και γυναίκες σε Ολυμπιάδες, αφού τα γυναικεία αγωνίσματα κολύμβησης διεξάγονται από το 1912 στη Στοκχόλμη. Αγώνες κολύμβησης διεξήχθησαν και στους μεσοολυμπιακούς του 1906.
Μαγικό τετράγωνο
Εξωτερικοί σύνδεσμοι
Κατηγορία:Τετράγωνα
Κολύμβηση στους Ολυμπιακούς Αγώνες
Αγωνίσματα γυναικών
Σημείωση: Το 1920 διεξήχθη αγώνισμα 300 μ. ελεύθερο γυναικών αντί 400 μ.
Ελληνικές παρουσίες
Η Ελλάδα έχει επτά ολυμπιακά μετάλλια (ένα χρυσό, τρία ασημένια και τρία χάλκινα) στην κολύμβηση, όλα από την Α΄ Ολυμπιάδα του 1896 στην Αθήνα.
Κατηγορία:Αθλήματα στους Θερινούς Ολυμπιακούς Αγώνες  Ο Κατηγορία:Υγρός στίβος στις Ολυμπιάδες
Δημήτρης Κατής
Ο Δημήτρης Κατής (αγγλ. Demetrios Katis, γενν. 29/12/1969) είναι Έλληνας μουσικός, συνθέτης, κιθαρίστας, δημοσιογράφος και παραγωγός. Είναι το ιδρυτικό μέλος του συγκροτήματος «Εξόριστοι», παίζοντας «επικό» χέβι ροκ. O Δημήτρης Κατής, είναι ένας από τους πιο πολυβραβευμένους Έλληνες συνθέτες ορχηστρικής μουσικής διεθνώς και ιδίως στις Ηνωμένες Πολιτείες της Αμερικής.
Τα πρώτα χρόνια
Ο Δ. Κατής γεννήθηκε στις 29 Δεκεμβρίου του 1969 στην Αθήνα. Την παιδική του ηλικία την πέρασε στους Αμπελόκηπους ενώ τα εφηβικά του χρόνια στο Χαλάνδρι. Το 1979 ξεκίνησε μαθήματα στο παράρτημα του Εθνικού Ωδείου, Χαλανδρίου, με δάσκαλο τον Γιώργο Λύρα. Σε ηλικία 18 ετών (1987) κυκλοφορεί τον πρώτο του δίσκο με τίτλο "Δωριείς-Επιστροφή στη Γη", έναν ορχηστρικό δίσκο με επικό-συμφωνικό ροκ ύφος.Έπειτα από λίγους μήνες δημιουργεί το συγκρότημα "Εξόριστοι" στα Βριλήσσια και το 1989 η μπάντα κυκλοφορεί το ομότιτλο ντεμπούτο της, έναν χέβι μέταλ δίσκο με έντονο το επικό στοιχείο. Τραγόυδια του δίσκου όπως το "Κάνω μια Ευχή", "Δόξα και Τιμή" και "Σύνορα Παντού" θεωρούνται επιτυχίες. Ο Κατής άρχισε να γίνεται δημοφιλής στις αρχές της δεκαετίας του 1990 και με την παρουσία του στη δημόσια τηλεόραση με την εκπομπή "Metal Mania",της οποίας υπήρξε εμπνευστής και παρουσιαστής.
Εξόριστοι
Οι Εξόριστοι άρχισαν να υφίστανται και επισήμως από το καλοκαίρι του 1989 και αποτελούν ένα συγκρότημα ορόσημο για την ελληνική ροκ και μεταλ σκηνή. Την ίδια χρονιά κατορθώνουν να κατακτήσουν πλατινένιο δίσκο, με το περίφημο κομμάτι "Κάνω μια Ευχή", κι έτσι γίνονται το ένα και μοναδικό ελληνικό ροκ-μεταλ συγκρότημα με πωλήσεις άνω των 70.000 δίσκων! Οι Εξόριστοι έως σήμερα έχουν κυκλοφορήσει συνολικά 6 άλμπουμς εκ των οποίων τα 5 συν 2 συλλογές με την ΕΜΙ. Η Θεματολογία του συγκροτήματος έχει να κάνει κυρίως με την ελληνική και μεσαιωνική ιστορία και μυθολογία. Είναι το πρώτο ελληνικό ροκ-μεταλ συγκρότημα που χρησιμοποιεί ελληνικό στίχο, καινοτομία που το καθιερώνει. Συμπεριλαμβάνονται στη Γερμανική Διεθνή Εγκυκλοπαίδεια της Μεταλ μουσικής. Οι Εξόριστοι του Δημήτρη Κατή διατηρούν fan club σε Ελλάδα, Λατινική Αμερική και Ουκρανία. Το 1994 κλήθηκαν να λάβουν μέρος στο μεγαλύτερο ροκ φεστιβάλ των Βαλκανίων (Gitariada), στο Βελιγράδι, ως αντιπρόσωποι της ελληνικής μέταλ σκηνής, φεστιβάλ που πραγματοποιήθηκε εν μέσω πολέμου. Εκεί αποθεώθηκαν από 40.000 κόσμο ενώ η συναυλία προβλήθηκε τηλεοπτικά σε όλες τις χώρες που έστειλαν αντιπροσωπεία.
Βραβεία
Το 2007 βραβεύεται με το 1ο βραβείο από τα “Los Angeles Music Awards ” στην κατηργορία "best classical composer", η εκδήλωση έγινε στο ‘Henry Fonda Music Box Theatre’, ένα από τα διασημότερα θέατρα, στη «Λεωφόρο της Δόξας» (Walk of Fame), στο Χόλιγουντ, παρώντος του τότε δημάρχου του Λος Άντζελες, Antonio Villaraigosa.
Το 2007 η Φιλαρμονική Ορχήστρα του Κιέβου ερμηνεύει και ηχογραφεί το μουσικό έργο του συνθέτη με τίτλο “Arrogance and Fear” που κυκλοφόρησε στις ΗΠΑ και η πρώτη μετάδοση έλαβε χώρα στο NPR (national public radio). Διευθυντής ορχήστρας ο Robert Ian Winstin, μαέστρος της συμφωνικής ορχήστρας της Πράγας & πρόεδρος της δημοτικής επιτροπής τεχνών του Σικάγο.
(γνωστό ως ‘the entertainment capital’), στα πλαίσια των μουσικών βραβείων “Billboard World Song Contest”. Παίρνει το 2ο βραβείο στην κατηγορία «Electronica» με το έργο του «Gathering of the tribes».
Το φθινόπωρο του 2008 περιοδεύει σε όλη την Αμερική από πολιτεία σε πολιτεία γράφοντας τη μουσική στην αρχαία τραγωδία «Βάκχες» του Ευριπίδη και βραβεύεται από την ΑΧΕΠΑ, στη Φιλαδέλφεια της Πενσυ\ιλβάνια, με το «βραβείο Ελληνισμού», για την εξαιρετική ποιότητα της μουσικής του. Κατά τη διάρκεια της περιοδείας τιμάται από τον δήμαρχο του Πόρτλαντ,Έντoυαρντ Σούσλοβιτς, με το χρυσό κλειδί της πόλης.
Το Νοέμβριο της ίδιας χρονιάς οι οργανισμοί, Hollywood F.A.M.E Award και ‘Los Angeles Music Awards’ από κοινού τιμούν τον συνθέτη Δημήτρη Κατή ως “Best International Composer 2008”, προσφέροντάς του του «Άστρο του Χόλυγουντ» σε μορφή πλαισιωμένου Βραβείου.
To ίδιο βράδυ σε άλλη εκδήλωση στις 20 Νοεμβρίου, πάλι στο Χόλιγουντ μερικά τετράγωνα πιό κάτω, πάλι στη «Λεωφόρο της Δόξας» στην αίθουσα «Τhe Highlands» στο διάσημο Kodak Theater Block, ο συνθέτης παίρνει το 1ο βραβείο «Best Classical / Orchestral artist» από τον οργανισμό “Hollywood Music Awards”.
Το 2009 στον αίθριο χώρο του Ζαππείου Μεγάρου, το Ευρω-Αμερικανικό Συμβούλιο Γυναικών τιμά τον συνθέτη για το έργο του συνολικά με το βραβείο Άρτεμις. Μαζί του βραβεύεται και η διάσημη, βραβευμένη με ΕΜΜΥ αμερικανίδα δημοσιογράφος και παρουσιάστρια ειδήσεων του CBS, Rita Cosby, καλή φίλη του συνθέτη Δημήτρη Κατή.
Την ίδια χρονιά, ο Δήμαρχος της πόλης των Αθηνών, Νικήτας Κακλαμάνης τιμά τον Δημήτρη Κατή στο Δημαρχείο προσφέροντάς του τιμητική πλακέτα ως «αναγνώριση για την προσφορά στην προαγωγή του Ελληνικού πνεύματος παγκοσμίως».
To 2010 στον ιστορικό χώρο του Ζαππείου Μεγάρου, ο τότε Πρέσβης των ΗΠΑ, Ντάνιελ Σπέκχαρντ βραβεύει με ειδικό μουσικό βραβείο, πάλι στα πλαίσια των βραβείων Άρτεμις, τον συνθέτη για το έργο του «300 Spartans Symphonic Rock Opera» και το μουσικό του έργο εν συνόλω, καθώς και την προσφορά του στον πολιτισμό. Το βράδυ αυτό ερμήνευσαν 2 έργα του συνθέτη υπό τη διεύθυνσή του ιδίου, ο τενόρος Φίλιππος Μοδινός (γιός του Τζων Μοδινού) και η κόρη του πρέσβη Leah Speckhard, καθώς και μέλη της Λυρικής Σκηνής.
Την ίδια βραδυά στην εκδήλωση, τα Ελληνικά Ταχυδρομεία (ΕΛΤΑ) παρουσιάζουν 10 συλλεκτικά γραμματόσημα με το πρόσωπο του Δημήτρη Κατή,για να τον τιμήσουν για το μουσικό του έργο.
300 Σπαρτιάτες
Το 2010 σχηματίζει τη συμφωνική ροκ όπερα «300 Σπαρτιάτες» με την οποία ερμηνεύει τα σημαντικότερα έργα του. Οι παραστάσεις πλαισιώνονται από επιβλητικά σκηνικά και κοστούμια ενώ οι χορογραφίες αποτελούν αναπόσπαστο κομμάτι του θεάματος.Με το σχήμα αυτό περιοδεύει σε ολόκληρη την Ελλάδα και στις ΗΠΑ προβάλλοντας συγχρόνως τον αρχαίο ελληνικό πολιτισμό.
Δημοσιογραφική Πορεία
Παράλληλα με τη μουσική, ο Δημήτρης Κατής ασχολήθηκε και με τη δημοσιογραφία.Από το 1988 έως το 2002 διατηρούσε στήλη στην εφημερίδα "Απογευματινή" με τίτλο "Ελληνική Παγκοσμιότητα" όπου διαπραγματευόταν τα αρχέγονα ταξιδια των Ελλήνων σε όλη τη γη και τις σχέσεις τους με τους λαούς που συναντούσαν καθώς και για την επίδραση που ασκούσε ο ελληνικός πολιτισμός.Από το 2001 έως το 2011 διετέλεσε ως ραδιοφωνικός παραγωγός στον ραδιοφωνικό σταθμό Αθήνα 9.84 με την εκπομπή "Ο χορός των Δαναών"(που αργότερα μετονομάστηκε σε "Μελωδικές Νύχτες"), όπου συνδύαζε τη ροκ μουσική με ιστορικές πληροφορίες από την προϊστορία έως και την αρχαία Ελλάδα. Επίσης την περίοδο 2003 μέχρι το 2007 υπήρξε αρθρογράφος στο περιοδικό "Δημοσιογραφία και Τύπος" που εξέδιδε το ίδρυμα δημοσιογραφίας του Αθανασίου Μπότση.
Παραπομπές
Κατηγορία:Έλληνες κιθαρίστες Κατηγορία:Έλληνες συνθέτες
Δασύπους
Ο δασύπους είναι γένος Θηλαστικών της τάξης των Νωδών και της οικογένειας των Δασυποδιδών που περιλαμβάνει έξι είδη. Αυτό και μερικά ακόμα της ίδιας οικογένειας [Χαιτόφρακτος (Chaetophractus), Εύφρακτος (Euphractus), Zaedyus, Πριοδόντης (Priodontes), Cabassus, Tolypeutes, Χλαμυδοφόρος (Chlamydophorus) και Burmeisteria] είναι γνωστά με την κοινή ονομασία Αρμαντίλλο.
Εξωτερικοί σύνδεσμοι
Κατηγορία:Δασυποδίδες Κατηγορία:Θηλαστικά της Βόρειας Αμερικής Κατηγορία:Θηλαστικά της Νότιας Αμερικής
Holly One
Ο Ολιβέιρο Μιλιόρε (ιταλικά: Oliviero Migliore, 12 Απριλίου 1965 - 8 Σεπτεμβρίου 2008), περισσότερο γνωστός ως Holly One, ήταν Ιταλός ηθοποιός πορνογραφικών ταινιών, ιδιαίτερα γνωστός για το ύψος του, που έφτανε τους 120 πόντους. Περί τη δεκαετία του 1980, εγκαταστάθηκε στην Ισπανία, δίνοντας κάποια σόου, σε νυχτερινά κέντρα της Ίμπιζα, τη δεκαετία του 1990. Αυτήν τη δεκαετία, ξεκίνησε και την καριέρα του ως ηθοποιός πορνογραφικών ταινιών.
Συνεργάστηκε με διάσημους ηθοποιούς του χώρου όπως τον Ρόκο Σιφρέντι και τον Νάτσο Βιδάλ, όπως επίσης και με γυναίκες, όπως η Κατσούνι και η Κέλι Στάφορντ. Εκτός από πορνογραφικές, έχει συμμετάσχει και σε κινηματογραφικές ταινίες όπως το Faust: Love of the Damned (2003). To 2000, κέρδισε βραβείο στα Ninfa Awards, στην κατηγορία Καλύτερου Δεύτερου Ρόλου, στην ταινία Bulls and Milk. Απεβίωσε στη Βαρκελώνη, σε ηλικία 41 ετών, από ανακοπή καρδιάς.
Εξωτερικοί σύνδεσμοι
Κατηγορία:Ιταλοί άνδρες ηθοποιοί πορνογραφικών ταινιών
Γιώργος Κακουλίδης (αθλητής)
Ο Γιώργος "Λώλος" Κακουλίδης, (Πάτρα 1955), είναι πρώην αθλητής της υδατοσφαίρισης και σήμερα προπονητής. Έχει συνδέσει το όνομα του με τον Ν.Ο. Πατρών αρχικά σαν παίκτης κι έπειτα σαν προπονητής, ήταν αυτός που έβγαλε τον σύλλογο από την αφάνεια και πήρε μαζί του ένα κύπελλο, τρεις χαμένοι τελικοί κι ένας τελικός του κυπέλλου Λεν Τρόφι.
Παίκτης του Ναυτικού Ομίλου Πάτρας, βασικός στην υδατοσφαίριση, ξεκίνησε να παίζει πόλο το 1969 από το 1984 ανέλαβε προπονητής και παίκτης ταυτόχρονα ως το 1990 που κρέμασε το σκουφάκι του παρέμεινε προπονητής ως το 1999. Το 1986 ήταν ο πρώτος σκόρερ του ΝΟΠ και ο 14ος του πρωταθλήματος με 42 γκολ.
Με τον Λώλο προπονητή ο ΝΟΠ έπαιξε στην Α1 και Α2 εθνική, διεκδίκησε το πρωτάθλημα τερματίζοντας τρίτος το 1996, 1997 και το 1998, ενδιάμεσα ο ΝΟΠ υποβιβάστηκε δύο φορές στην Α2 επιστρέφοντας την ίδια χρονιά. Οδήγησε τον ΝΟΠ σε τέσσερις (4) τελικούς του κυπέλλου Ελλάδος παίρνοντας το ένα το 1994-95 νικώντας στον τελικό την Βουλιαγμένη με 13-12. Την περίοδο 1992-93 οδήγησε τον ΝΟΠ για πρώτη φορά στην ιστορία του σε ευρωπαϊκό κύπελλο, κύπελλο κυπελλούχων, όπου αποκλείστηκε από την Γερμανική Χοχενλιμπούργκερ. Το 1998-99 οδήγησε τον Ναυτικό Όμιλο στον τελικό του Λεν Τρόφι όπου έχασε από την Ούιπεστ Βουδαπέστης.
Στον ΝΟΠ επέστρεψε τον πάγκο του την περίοδο 2002-2005, μάλιστα για χάρη του ΝΟΠ ακύρωσε την συμφωνία που είχε κάνει να αναλάβει την γυναικεία ομάδα της Γλυφάδας.
Σαν προπονητής πέρασε από το αντρικό αλλά και το γυναικείο τμήμα της Ν.Ε. Πατρών. Με το τμήμα αντρών είχε κατακτήσει το πρωτάθλημα της Α2 το 2006-07 και την ανέβασε για πρώτη φορά στην ιστορία της στην Α1. Με την γυναικεία ομάδα της ΝΕΠ το 2010 είχε φτάσει στους οκτώ του Λεν Τροφι. Πρώτη του ομάδα σαν προπονητής ήταν ο ΝΟ Μεσολογγίου το 1978', ενώ έχει περάσει και από τον πάγκο της Ε.Α. Πατρών όταν αυτή είχε τμήμα υδατοσφαίρισης'.
Σαν παίκτης ο Κακουλίδης χαρακτηριζόταν από εξέχον επιτελικό πνεύμα, υψηλή ευφυΐα μεγάλη οργανωτικότητα και ασυναγώνιστη δύναμη, ευκινησία και εκρηκτικότητα στα 2 μέτρα. Δεν είναι υπερβολή να ειπωθεί πως, στατιστικά, ελάχιστες φορές αμυντικοί στάθηκαν ικανοί να τον αποτρέψουν από την επιτυχία στις διεισδύσεις του, ενεργώντας μόνο με ατομικό μαρκάρισμα. Ως προσωπικότητα ξεχωρίζει για την αναλυτική του ικανότητα, τον συγκροτημένο προφορικό λόγο και το ήθος του. Είναι ένας από τους καλύτερους που μπορούν να  εμπνεύσουν με τη στάση τους -δια του παραδείγματος- το αυθεντικό αθλητικό ιδεώδες αλλά και τον αγνό αθλητικό πατριωτισμό στη νέα γενιά.
Παραπομπές
Κατηγορία:Υδατοσφαιριστές του Ν.Ο. Πατρών Κατηγορία:Υδατοσφαιριστές της εθνικής Ελλάδος Κατηγορία:Έλληνες προπονητές υδατοσφαίρισης Κατηγορία:Προπονητές υδατοσφαίρισης Ν.Ε. Πατρών Κατηγορία:Ε.Α. Πατρών Κατηγορία:Προπονητές υδατοσφαίρισης Ν.Ο. Πατρών
Λα Ρόνσιερ
Κατηγορία:Περιφέρεια Αρχάγγελσκ Κατηγορία:Νησιά της Ρωσίας
Παναγία Αλεξιώτισσα (συνοικία)
Η Παναγία Αλεξιώτισσα είναι συνοικία της Πάτρας, που οφείλει την ονομασία της στην εκεί ομώνυμη εκκλησία, η οποία έχει και κοιμητήριο στον προαύλιο χώρο της. Βρίσκεται νοτιοδυτικά του κέντρου της Πάτρας και απέχει οδικώς περίπου 2 χιλιομέτρων από αυτό.
Γειτνιάζει με τις συνοικίες και γειτονιές: Σύνορα, Μαρούδα, Ταμπάχανα, Γλαράκη, Αστυνομικά, Παγώνα, Δροσιά και Αρόη. Κύριες οδικές αρτηρίες της συνοικίας είναι, μεταξύ άλλων, οι οδοί: Μαραγκοπούλου, Λοχαγού Μενούνου, Φώκαιας, 12ου Συντάγματος. Στην περιοχή υπάρχουν επίσης και οι εκκλησίες του Αγίου Λαζάρου και της Αγίας Άννης, που βρίσκονται στο εκκλησιακό συγκρότημα της Παναγίας Αλεξιώτισσας.
Ιστορικά στοιχεία
Ο ναός της Παναγίας Αλεξιώτισσας έχει ιδιαίτερη ιστορική σημασία και διαδραμάτισε σημαντικό ρόλο στα χρόνιας της ύστερης Τουρκοκρατίας, καθώς και της Επανάστασης του 1821. Τα θυρανοίξια (εγκαίνια) του ναού πραγματοποιήθηκαν το 1805. Την περίοδο της Επανάστασης, οι Τούρκοι έκαψαν ζωντανό τον Παπα-Γιώργη, ιερέα της εκκλησίας, ενώ προς τιμήν του οποίου έχει τοποθετηθεί μνημείο στον προαύλιο χώρο του ναού.
Στο νεκροταφείο του ναού εκεί, το οποίο αποτελεί το Γ΄ Δημοτικό Νεκροταφείο της πόλης, βρίσκονται τα ταφικά μνήματα του Ολυμπιονίκη Νικόλαου Ανδριακόπουλου και του πολιτικού Αχιλλέα Γεροκωστόπουλου.
Αθλητισμός
Στην περιοχή δραστηριοποιείται ο αθλητικός σύλλογος Έσπερος Α.Ο.Π.Α., που διατηρεί τμήματα καλαθοσφαίρισης όλων των ηλικιακών κατηγοριών. Έτος ίδρυσης του συλλόγου είναι το 2004, όταν και προέκυψε από την τότε συγχώνευση του Έσπερου Πατρών (ίδρυση 1978) και του Α.Ο. Παναγιάς Αλεξιώτισσας (ίδρυση 1987). . Τα χρώματα της ομάδας είναι το κίτρινο και το μαύρο και ως σήμα της έχει ένα αστέρι και ένα κλαδί ελιάς. Ως αγωνιστική έδρα ο Έσπερος έχει το Δημοτικό Κλειστό Γυμναστήριο «Παναγία Αλεξιώτισσα» με χωρητικότητα 361 καθήμενων ατόμων.
Η ομάδα των ανδρών έχει αγωνιστεί για μια σεζόν στο Πρωτάθλημα Β΄ Εθνικής (2012-13) έπειτα από την κατάκτηση του Πρωταθλήματος Γ΄ Εθνικής (1ος Νότιος Όμιλος, 2011-12), ενώ επίσης έχει κατακτήσει και 2 φορές το Πρωτάθλημα της Α΄ Ε.Σ.Κ.Α.Η.
Η ομάδα των γυναικών έχει κατακτήσει μία φορά το Πρωτάθλημα της Α΄ Ε.Σ.Κ.Α.Η. (2012-13), κερδίζοντας επίσης την άνοδο του στην Α2΄ Εθνική, όπου αγωνίζεται και σήμερα.
Παραπομπές και υποσημειώσεις
Κατηγορία:Συνοικίες της Πάτρας
Βεγγαλικό γλωσσικό κίνημα
Το Βεγγαλικό Γλωσσικό Κίνημα (ভাষা আন্দোলন, Μπάσα Αντολόν) ήταν πολιτικό κίνημα στην πρώην Ανατολική Βεγγάλη (σημερινό Μπαγκλαντές) που υποστήριζε την αναγνώριση της Βεγγαλικής γλώσσας ως επίσημης γλώσσα στο τότε Ντομίνιον του Πακιστάν, προκειμένου να επιτραπεί η χρήση της στη κυβέρνηση, στην εκπαίδευση, στα μέσα ενημέρωσης και σε άλλους τομείς της δημόσιας ζωής.
Όταν το Ντομίνιον του Πακιστάν σχηματίστηκε από τη διχοτόμηση της Ινδίας το 1947, η χώρα αποτελούταν από διάφορες εθνοτικές και γλωσσικές ομάδες. Η χώρα αποτελούταν από δύο ασυνεχείς πτέρυγες, το Δυτικό Πακιστάν και την επαρχία της Ανατολικής Βεγγάλης (η οποία μετονομάστηκε το 1956 σε Ανατολικό Πακιστάν) στην οποία κατοικούσαν οι Βεγγαλέζοι. Το 1948, η κυβέρνηση του Ντομίνιον του Πακιστάν υιοθέτησε τα Ούρντου ως μοναδική εθνική γλώσσα, προκαλώντας εκτεταμένες διαμαρτυρίες στην πλειοψηφία των Βεγγαλέζων της ανατολικής Βεγγάλης. Αντιμέτωποι με τις αυξανόμενες θρησκευτικές εντάσεις και τη μαζική δυσαρέσκεια με το νέο νόμο, η κυβέρνηση κήρυξε εκτός νόμου τις δημόσιες συναντήσεις και συγκεντρώσεις. Οι φοιτητές του Πανεπιστημίου της Ντάκα και άλλοι πολιτικοί ακτιβιστές αμφισβήτησαν το νόμο και διοργάνωσαν διαμαρτυρία στις 21 Φεβρουαρίου 1952. Το κίνημα έφτασε στο αποκορύφωμά του όταν η αστυνομία σκότωσε διαδηλωτές την ίδια ημέρα. Οι θάνατοι προκάλεσαν εκτεταμένες πολιτικές αναταραχές. Μετά από χρόνια συγκρούσεων, η κεντρική κυβέρνηση υποχώρησε και έδωσε επίσημη υπόσταση στη Βεγγαλική γλώσσα αλλάζοντας το καθεστώς στις 29 Φεβρουαρίου 1956.
Το γλωσσικό κίνημα ήταν καταλύτης στον ισχυρισμό της εθνικής ταυτότητας των Βεγγαλέζων στην Ανατολική Βεγγάλη και το Ανατολικό Πακιστάν και έγινε προπομπός των Βεγγαλικών εθνικιστικών κινημάτων, συμπεριλαμβανομένου του Κινήματος των Έξι Σημείων και στη συνέχεια του Απελευθερωτικού Πολέμου του Μπαγκλαντές και του Ινδοπακιστανικού Πολέμου του 1971. Στο Μπαγκλαντές, η 21η Φεβρουαρίου (Εκουσέι Φεμπρουγιαρί), έχει καθιερωθεί ως εθνική εορτή. Στη μνήμη των θυμάτων του κινήματος κατασκευάστηκε το μνημείο Σαχίντ Μινάρ. Το 1999, η Ουνέσκο ονόμασε την 21η Φεβρουαρίου ως Διεθνή Ημέρα Μητρικών Γλωσσών ως φόρο τιμής στο Γλωσσικό Κίνημα και τα εθνογλωσσικά δικαιώματα των ανθρώπων σε όλο τον κόσμο.
Εορτασμός
Από το 1953 και μετά, η 21η Φεβρουαρίου αποτελεί εορτή στο Μπανγκλαντές. Για παράδειγμα, άνθρωποι από κάθε γωνιά του Μπανγκλαντές συμμετέχουν σε εορταστικές εκδηλώσεις και αποτίουν φόρο τιμής στο Σαχίντ Μινάρ. Οι άνθρωποι κρατούν μαύρα σήματα ως ένδειξη πένθους όλη την ημέρα. Από την ίδρυση του ανεξάρτητου Μπαγκλαντές το 1971, η ημέρα γιορτάζεται ως εθνική ημέρα πένθους και μερικές φορές ως εθνική ημέρα μαρτυρίου. Από το 2001, η ημέρα εορτάζεται ως Διεθνής Ημέρα Μητρικής Γλώσσας. Επίσης, το Μπανγκλαντές Μπετάρ, η Τηλεόραση του Μπανγκλαντές και άλλα τηλεοπτικά κανάλια μεταδίδουν ειδικά προγράμματα για την επέτειο ενώ οι εφημερίδες δημοσιεύουν ειδικά ένθετα.
Παρασκήνιο
Τα μεταγενέστερα κράτη του Πακιστάν και του Μπαγκλαντές, κατά τη διάρκεια της βρετανικής αποικιοκρατίας ήταν μέρος μιας αδιαίρετης Ινδίας. Από τα μέσα του 19ου αιώνα, η γλώσσα Ούρντου είχε προωθηθεί ως κύρια γλώσσα των Ινδών μουσουλμάνων από πολιτικούς και θρησκευτικούς ηγέτες, όπως οι Σερ Χουάτζα Σαλιμουλάχ, Σερ Σιέντ Αχμέντ Χαν, Ναουάμπι Βικάρ-ουλ-Μουλκ και Μόλβι Αμπντούλ Χακ. Η Ούρντου είναι ινδοάρια γλώσσα και ανήκει στον ινδοϊρανικό κλάδο της ινδοευρωπαϊκής γλωσσικής οικογένειας. Εξελίχθηκε υπό περσική, αραβική και τουρκική επιρροή στα απαμπράμσα (τελευταίο γλωσσικό στάδιο της μεσαιωνικής Ινδοάριας γλώσσας Πάλι-Πρακρίτ) στη Νότια Ασία κατά τη διάρκεια του Σουλτανάτου του Δελχί και της Αυτοκρατορίας των Μουγκάλ. Γραμμένη στο περσοαραβικό αλφάβητο, θεωρούταν ζωτικό στοιχείο του ισλαμικού πολιτισμού για τους Ινδούς Μουσουλμάνους. Τα Χίντι και το ντεβανάγκαρι θεωρήθηκαν θεμελιώδη στοιχεία του ινδουιστικού πολιτισμού.
Ενώ η χρήση των Ούρντου έγινε δημοφιλής μεταξύ των Μουσουλμάνων στη βόρεια Ινδία, οι Μουσουλμάνοι της Βεγγάλης (μια επαρχία στο ανατολικό τμήμα της Βρετανικής Ινδίας) χρησιμοποιούσαν κυρίως τη Βεγγαλική γλώσσα. Τα βεγγαλικά είναι ανατολική Ινδοάρια γλώσσα που προέκυψε από τις ανατολικές Μεσοινδικές γλώσσες γύρω στο 1000 μ.Χ. και αναπτύχθηκε σημαντικά κατά τη διάρκεια της Βεγγαλικής Αναγέννησης. Ήδη από τα τέλη του 19ου αιώνα, κοινωνικοί ακτιβιστές όπως η Μουσουλμάνα φεμινίστρια Ρόκια Σαχαουάτ Χοσέν επέλεξαν να γράψουν στα βεγγαλικά με σκοπό να την μετατρέψουν σε σύγχρονη λογοτεχνική γλώσσα. Οι υποστηρικτές των βεγγαλικών ήταν κατά των Ούρντου ακόμη και πριν από την κατάτμηση της Ινδίας, όταν αντιπρόσωποι από τη Βεγγάλη απέρριψαν την ιδέα της υιοθέτησης των Ούρντου ως λίνγκουα φράνκα των Μουσουλμάνων της Ινδίας το 1937. Ο Μουσουλμανικός Σύνδεσμος ήταν πολιτικό κόμμα της Βρετανικής Ινδίας που ήταν κινητήρια δύναμη πίσω από τη δημιουργία του Πακιστάν ως ξεχωριστό Μουσουλμανικό κράτος από τη Βρετανική Ινδία.
Πρώιμα στάδια του κινήματος
μικρογραφία|Οι βρετανικές αποικίες στην [[Ινδική υποήπειρος|Ινδική υποήπειρο έγιναν ανεξάρτητες το 1947 και το 1948, με τέσσερα νέα ανεξάρτητα κράτη: Ντομίνιον της Ινδίας, Ένωση της Βιρμανίας (σημερινή Μιανμάρ), Ντομίνον της Κεϋλάνης (σημερινής Σρι Λάνκα) και Ντομίνιον του Πακιστάν (συμπεριλαμβανομένης της Ανατολικής Βεγγάλης, της Ανατολικού Πακιστάν από το 1956 και του Μπαγκλαντές από το 1971).]] Μετά την διχοτόμηση της Ινδίας το 1947, οι Βεγγαλέζοι στην Ανατολική Βεγγάλη, το μη συνεχές ανατολικό τμήμα του Ντομίνιον του Πακιστάν, αποτελούσαν τα 44 εκατομμύρια ή σχεδόν το 60% του πληθυσμού στο νεοσύστατο Πακιστάν. Ωστόσο, η κυβέρνηση, οι δημόσιες υπηρεσίες και ο στρατός αποτελούνταν κυρίως από άτομα με καταγωγή από το Δυτικό Πακιστάν. Το 1947, ένα βασικό ψήφισμα σε εθνική διάσκεψη κορυφής για την εκπαίδευση στο Καράτσι υποστήριξε τα Ούρντου ως μοναδική κρατική γλώσσα και επισημοποιήθηκε η αποκλειστική της χρήση στα μέσα ενημέρωσης και τα σχολεία. Γρήγορα δημιουργήθηκαν αντιθέσεις και διαμαρτυρίες. Οι σπουδαστές από τη Ντάκα συνασπίστηκαν υπό την ηγεσία του Αμπούλ Κασέμ, γραμματέα της οργάνωσης Ταμαντούν Ματζλίς, ισλαμικού πολιτιστικού οργανισμού της περιοχής. Οι Βεγγαλέζοι ζητούσαν την επισημοποίηση των Βεγγαλικών και την καθιέρωση τους ως μέσο εκπαίδευσης στην Ανατολική Βεγγάλη. Ωστόσο, η Πακιστανική Επιτροπή Δημόσιας Υπηρεσίας απέσυρε τα Βεγγαλικά από τα σχολικά μαθήματα, χαρτονομίσματα και γραμματόσημα. Ο υπουργός Παιδείας Φαζλούρ Ραχμάν διεξήγαγε εκτεταμένες προετοιμασίες για να καταστήσει τα Ούρντου μόνη κρατική γλώσσα του Ντομίνιον του Πακιστάν. Αυτό προκάλεσε δημόσια διαμαρτυρία και πολλοί Βεγγαλέζοι φοιτητές συναντήθηκαν στην πανεπιστημιούπολη του πανεπιστημίου της Ντάκα στις 8 Δεκεμβρίου 1947, για να διεξάγουν διαμαρτυρία για τη παραχώρηση καθεστώτος επίσημης γλώσσας για τα βεγγαλικά. Για να προωθήσουν το αίτημά τους, οι φοιτητές από την Ανατολική Βεγγάλη διοργάνωσαν πορείες και συγκεντρώσεις στη Ντάκα.
Οι κορυφαίοι λόγιοι της Βεγγάλης υποστήριξαν ότι η Ούρντου δεν πρέπει να είναι η μόνη κρατική γλώσσα. Ο συγγραφέας Αμπούλ Μανσούρ Αχμέντ δήλωσε: Εάν η Ούρντου γίνει η κρατική γλώσσα, οι μορφωμένοι της Ανατολικής Βεγγάλης θα γίνουν «αναλφάβητοι» και «μη επιλέξιμοι» για κυβερνητικές θέσεις. Η πρώτη Ραστραμπάσα Σάνγκραμ Παρισάντ (Εθνική Επιτροπή Γλωσσικής Δράσης), οργάνωση υπέρ της καθιέρωσης των Βεγγαλικών ως κρατική γλώσσα, διαμορφώθηκε στα τέλη Δεκεμβρίου 1947. Ο καθηγητής Νουρούλ Χακ Μπούιγιαν του Ταμμαντούν Ματζλίς συγκάλεσε την επιτροπή. Αργότερα, ο βουλευτής Σαμσούλ Χακ συγκάλεσε νέα επιτροπή για να προωθήσει τα βεγγαλικά ως κρατική γλώσσα. Ο βουλευτής της Εθνοσυνέλευσης Ντιρεντρανάθ Ντάτα πρότεινε νομοσχέδιο που θα επέτρεπε στα μέλη του κοινοβουλίου του Πακιστάν να μιλούν στα Βεγγαλικά και να χρησιμοποιούνται για επίσημους σκοπούς. Η πρόταση του Ντάτα υποστηρίχθηκε από τους νομοθέτες Πρεμ Χάρι Μπούρμαν, Μπουπέντρα Κουμάρ Ντάτα και Σρις Τσάντρα Τσαταοπαντγιάγια της Ανατολικής Βεγγάλης, καθώς και από τους κατοίκους της περιοχής. Ο Πρωθυπουργός Λιακάτ Αλή Χαν και η Μουσουλμανική Ένωση καταδίκασαν την πρόταση ως προσπάθεια διαίρεσης του πακιστανικού λαού, με αποτέλεσμα την απόρριψη του νομοσχεδίου.
Αναταραχές του 1948
Το απόγευμα της 11ης Μαρτίου διεξήχθη συνάντηση διαμαρτυρίας κατά της αστυνομικής βίας και των συλλήψεων. Μια ομάδα φοιτητών που κινούνταν προς τον επικεφαλής υπουργό Χαουάτζα Ναζιμουντίν σταμάτησε μπροστά από το Ανώτατο Δικαστήριο της Ντάκα. Το συλλαλητήριο άλλαξε κατεύθυνσή και κινήθηκε προς το κτιρίο της Γραμματείας. Η αστυνομία επιτέθηκε στην πορεία τραυματίζοντας πολλούς φοιτητές και ηγέτες, συμπεριλαμβανομένου του Α.Κ. Φαζλούλ Χακ. Στις επόμενες τέσσερις ημέρες η Ντάκα μπήκε σε απεργιακό κλοιό. Υπό αυτές τις συνθήκες, ο πρωθυπουργός Ναζιμουντίν υπέγραψε συμφωνία με τους ηγέτες των φοιτητών, συμφωνώντας με ορισμένα από τα αιτήματά τους, αλλά δεν συμφώνησε στην καθιέρωση των βεγγαλικών ως επίσημη γλώσσα.
Στο αποκορύφωμα των δημοσίων αναταραχών, ο γενικός κυβερνήτης του Πακιστάν Μοχάμεντ Αλί Τζίννα έφτασε στη Ντάκα στις 19 Μαρτίου 1948. Στις 21 Μαρτίου, σε δημόσια ομιλία του στο Ρέισκορς Γκράουντ, υποστήριξε ότι το γλωσσικό ζήτημα σχεδιάστηκε από μια πέμπτη φάλαγγα για τη διάσπαση των πακιστανών μουσουλμάνων. Ο Τζίνα επίσης δήλωσε ότι τα «Ούρντου, και μόνο τα Ούρντου» ενσωματώνουν το πνεύμα των μουσουλμανικών εθνών και θα παραμείνουν επίσημη γλώσσα του κράτους,  χαρακτηρίζοντας τους διαφωνούντες ως "Εχθρούς του Πακιστάν". Ο Τζίνα έδωσε παρόμοια ομιλία στην αίθουσα Κέρζον του Πανεπιστημίου της Ντάκα στις 24 Μαρτίου. Και στις δύο ομιλίες, ο Τζίνα διεκόπη από μεγάλα τμήματα του ακροατηρίου. Αργότερα, συγκάλεσε σε συνεδρίαση μια επιτροπή δράσης για τη κρατική γλώσσα και απέρριψε τη σύμβαση που υπέγραψε ο Χαουάτζα Ναζιμουντίν με τους ηγέτες των φοιτητών. Πριν φύγει από τη Ντάκα στις 28 Μαρτίου έδωσε συνέντευξη στο τοπικό ραδιόφωνο, επιβεβαιώνοντας την πολιτική του για την Ούρντου.
Λίγο αργότερα η τοπική κυβέρνηση της Ανατολικής Βεγγάλης δημιούργησε τη Γλωσσική Επιτροπή της Ανατολικής Βεγγάλης (με πρόεδρο τον Μαουλάνα Ακράμ Χαν) με σκοπό να συντάξει έκθεση σχετικά με το γλωσσικό πρόβλημα. Η Επιτροπή ολοκλήρωσε την έκθεσή της στις 6 Δεκεμβρίου 1950, αλλά η έκθεση παρέμεινε αδημοσίευτη μέχρι το 1958. Η κυβέρνηση πρότεινε την υιοθέτηση την μετάβαση των βεγγαλικών σε αραβική γραφή ως πιθανή λύση.
Τα γεγονότα του 1952
μικρογραφία|Διαδήλωση στις 4 Φεβρουαρίου 1952. Δρόμος Ναβαμππούρ, Ντάκα. μικρογραφία|Η κύρια διαμαρτυρία στις 21 Φεβρουαρίου 1952 στη [[Ντάκα]] Ο διάδοχος Χαουάτζα Ναζιμουντίν υπερασπίστηκε με σθένος τη πολιτική υπέρ των Ούρντου σε ομιλία του στις 27 Ιανουαρίου 1952. Στις 31 Ιανουαρίου, η Σορμποντόλιο Κέντριο Ραστρομπάσα Κόρμι Πορισόντ (Πανκομματική Κεντρική Επιτροπή Δράσης για τη Γλώσσα) πραγματοποίησε σύσκεψη στην αίθουσα της βιβλιοθήκης του δικηγορικού συλλόγου του Πανεπιστημίου της Ντάκα, υπό την προεδρία του Μαουλάνα Μπασάνι. Στη συνάντηση, οι συμμετέχοντες ήταν κατηγορηματικά αντίθετοι με τη μετάβαση της βεγγαλικής γλώσσας σε αραβική γραφή. Η επιτροπή δράσης ανακοίνωσε διαμαρτυρία στις 21 Φεβρουαρίου, μαζί με απεργίες και συλλαλητήρια. Σε μια προσπάθεια να αποτρέψει τη διαδήλωση, η κυβέρνηση επέβαλε τη παράγραφο 144 στην Ντάκα, απαγορεύοντας κάθε συγκέντρωση.
21 Φεβρουαρίου
Στις 9 π.μ., οι φοιτητές άρχισαν να μαζεύονται στο Πανεπιστήμιο της Ντάκα αψηφώντας την απαγόρευση. Ο αντιπρόεδρος και άλλοι υψηλόβαθμοι του πανεπιστημίου ήταν παρόντες καθώς οι οπλισμένοι αστυνομικοί περικύκλωναν το πανεπιστήμιο. Γύρω στις 10:45, οι φοιτητές συγκεντρώθηκαν στη πύλη του πανεπιστημίου και προσπάθησαν να σπάσουν το τείχος της αστυνομίας. Οι αστυνομικοί πέταξαν δακρυγόνα προς την πύλη για να προειδοποιήσουν τους φοιτητές. Ένα τμήμα των φοιτητών κινήθηκε προς την Ιατρική σχολή της Ντάκα, ενώ οι υπόλοιποι που κατευθύνθηκαν προς τις πανεπιστημιακές εγκαταστάσεις αποκλείστηκαν από την αστυνομία. Ο αντιπρόεδρος ζήτησε από την αστυνομία να σταματήσει τους πυροβολισμούς και διέταξε τους φοιτητές να εγκαταλείψουν την περιοχή. Ωστόσο, η αστυνομία συνέλαβε αρκετούς φοιτητές για παραβίαση της παραγράφου 144 ενώ προσπάθησαν να φύγουν. Εξοργισμένοι από τις συλλήψεις, οι φοιτητές συναντήθηκαν γύρω από την Νομοθετική Συνέλευση της Ανατολικής Βεγγάλης και περικύκλωσαν τους βουλευτές, ζητώντας τους να παρουσιάσουν την επιμονή τους στη συνέλευση. Όταν μια ομάδα φοιτητών προσπάθησε να μπουκάρει στο κτίριο, η αστυνομία άνοιξε πυρ και σκότωσε αρκετούς φοιτητές, συμπεριλαμβανομένων των Αμπντούς Σαλάμ, Ραφίκ Ούντιν Αχμέντ, Αμπούλ Μπαρκάτ και Αμπντούλ Τζαμπάρ. Τα νέα για τις δολοφονίες εξαπλώθηκαν, προκαλώντας αναταραχές σε όλη την πόλη. Καταστήματα, γραφεία και δημόσια μέσα μεταφορά έκλεισαν ξεκινώντας γενική απεργία. Στη συνέλευση, έξι νομοθέτες, συμπεριλαμβανομένων των Μανοραντζάν Νταρ, Μποσοντοκουμάρ Ντας, Σαμσουντίν Αχμέντ και Ντιρεντρανάθ Ντάτα ζήτησαν από τον πρωθυπουργό Νουρούλ Αμίν να επισκεφθεί τους τραυματίες φοιτητές στο νοσοκομείο και να αναβάλει τις συνεδριάσεις του τοπικού κοινοβουλίου ως ένδειξη πένθους. Αυτή η πρόταση υποστηρίχθηκε από κάποια μέλη του υπουργείου οικονομικών, συμπεριλαμβανομένων των Μαουλάνα Αμπντούρ Ρασίντ Ταρκαμπαγκίς, Σορφουντίν Αχμέντ, Σαμσουντίν Αχμέντ Χοντοκάρ και Μοσιχουντίν Αχμέντ. Ωστόσο, ο Νουρούλ Αμίν αρνήθηκε.
22 Φεβρουαρίου
Οι ταραχές εξαπλώνονταν σε όλη την επαρχία, καθώς πολλοί αψήφισαν την παράγραφο 144 και καταδίκασαν τις ενέργειες της αστυνομίας. Πάνω από 30.000 άτομα συγκεντρώθηκαν στο Κέρζον Χολ στη Ντάκα. Κατά τη διάρκεια των συνεχιζόμενων διαδηλώσεων, οι ενέργειες της αστυνομίας σκότωσαν τέσσερα άτομα. Αυτό ώθησε τους εργαζόμενους σε κυβερνητικές υπηρεσίες να συμμετάσχουν στη διαδήλωση, αψηφώντας τις απαγορεύσεις. Οι διαδηλωτές έκαψαν τα γραφεία των δύο κυριότερων φιλοκυβερνητικών εφημερίδων, ονόματι Jubilee Press και Morning News. Η αστυνομία χρησιμοποίησε όπλα κατά τη διάρκεια των διαδηλώσεων. Οι πυροβολισμοί σκότωσαν πολλά άτομα, συμπεριλαμβανομένου του Σοφιούρ Ραχμάν και του εννιάχρονου Οχιουλάχ.